**Díszoklevél igénylése**

A Debreceni Egyetem arany, gyémánt, vas, illetve rubin díszoklevelet adományozhat annak, aki 50, 60, 65 vagy 70 éve szerezte meg az oklevelét a felsőoktatási intézményben, vagy jogelőd intézményeiben és életpályája alapján közmegbecsülésre méltó.

Egyetemünk minden évben ünnepélyes keretek között kora ősszel adja át az **50** (arany), **60** (gyémánt), **65** (vas), **70** (rubin) éve végzett egykori hallgatóinak az őket megillető jubileumi díszoklevelet.

**Kérjük, hogy a jelentkező jubiláns a díszoklevél igényléséhez az alábbi adatlapot legyen szíves visszaküldeni a következő postai címre:**

Debreceni Egyetem Bölcsészettudományi Kar, Dékáni Hivatal

4002 Debrecen, Pf.: 400.

vagy Szendrei Zsuzsa  e-mail címére (az e-mail tárgya legyen: díszoklevél).

**Mellékletként kérjük csatolni a diploma másolatát!**

**Az igénylések beküldésére 2025. június 30-ig van lehetőség.**

Az igénylők részére 2025. augusztusában további tájékoztatást fogunk küldeni.

Az oklevelek ünnepélyes átadására 2025 októberében kerül sor.

**Egyéb tudnivalók:**

A diploma átadásáról az ünnepség időpontját megelőzően kb. egy hónappal korábban tájékoztatjuk az igénylőt. Ha a jubiláns az ünnepségen nem tudja személyesen átvenni díszoklevelét, akkor azt postán a megadott értesítési címre megküldjük.

A Kossuth Lajos Tudományegyetem Természettudományi Kara által kiállított diplomák alapján kérelmezett díszoklevél igényléseket a Debreceni Egyetem Természettudományi és Technológiai Karának Dékáni Hivatalára kell postázni (4002 Debrecen, Pf. 400.). További információ, tájékoztatás az alábbi elérhetőségeken kérhető: Kozma-Tóth Katalin (e-mail: toth.kata@science.unideb.hu; Telefon: 52/512-900/63357-es mellék.

**További információ**

Szendrei Zsuzsa

ügyvivő-szakértő

Debreceni Egyetem, Bölcsészettudományi Kar, BTK Dékáni Hivatal

Központi telefonszám +36 52 512 900 /22172

E-mail cím: szendrei.zsuzsa@arts.unideb.hu

Cím:4032 Debrecen Egyetem tér 1

[Főépület (Egyetem téri Campus)](https://unideb.hu/hu/elerhetosegek/?poi%5B628%5D=) 3. emelet335 ajtó

*Tájékoztatás önkormányzatok részére: A DE BTK Tanácsának állásfoglalása alapján a díszoklevelet csak az egyetemi ünnepségen, vagy azt követően tudjuk postai úton a kérelmező részére átadni.*